CELEX: 32019R1687
Language: sl
Date: 2019-10-08 00:00:00
Title: Izvedbena uredba Komisije (EU) 2019/1687 z dne 8. oktobra 2019 o spremembi Priloge I k Izvedbeni uredbi (EU) 2017/2179 o uvedbi dokončne protidampinške dajatve na uvoz keramičnih ploščic s poreklom iz Ljudske republike Kitajske

9.10.2019   
               
               
                  SL
               
               
                  Uradni list Evropske unije
               
               
                  L 258/18
               
            
         IZVEDBENA UREDBA KOMISIJE (EU) 2019/1687
         z dne 8. oktobra 2019
         o spremembi Priloge I k Izvedbeni uredbi (EU) 2017/2179 o uvedbi dokončne protidampinške dajatve na uvoz keramičnih ploščic s poreklom iz Ljudske republike Kitajske
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1),
         ob upoštevanju Izvedbene uredbe Komisije (EU) 2017/2179 z dne 22. novembra 2017 o uvedbi dokončne protidampinške dajatve na uvoz keramičnih ploščic s poreklom iz Ljudske republike Kitajske po pregledu zaradi izteka ukrepov v skladu s členom 11(2) Uredbe (EU) 2016/1036 Evropskega parlamenta in Sveta (2) ter zlasti člena 2 Uredbe,
         ob upoštevanju naslednjega:
         A.   VELJAVNI UKREPI
         
         
                     (1)
                  
                  
                     Svet je 12. septembra 2011 z Izvedbeno uredbo (EU) št. 917/2011 (3) (v nadaljnjem besedilu: prvotna preiskava) uvedel dokončno protidampinško dajatev na uvoz keramičnih ploščic (v nadaljnjem besedilu: zadevni izdelek) s poreklom iz Ljudske republike Kitajske (v nadaljnjem besedilu: LRK). Zaradi velikega števila sodelujočih proizvajalcev izvoznikov na Kitajskem v prvotni preiskavi je bil izbran vzorec kitajskih proizvajalcev izvoznikov. Za te vzorčene družbe so bile uvedene individualne stopnje dajatve ad valorem v višini od 13,9 % (4) do 36,5 %, za druge sodelujoče družbe, ki niso bile vzorčene, pa je bila določena stopnja dajatve v višini 30,6 %. Preostala dajatev, uvedena za nesodelujoče kitajske proizvajalce izvoznike, je znašala 69,7 %.
                  
               
                     (2)
                  
                  
                     Komisija je 22. novembra 2017 po pregledu zaradi izteka ukrepa z Izvedbeno uredbo (EU) 2017/2179 odločila, da ohrani veljavne protidampinške dajatve.
                  
               
                     (3)
                  
                  
                     V skladu s členom 2 Izvedbene uredbe (EU) 2017/2179 lahko Komisija Prilogo I navedene uredbe spremeni tako, da novemu proizvajalcu izvozniku odobri stopnjo dajatve, ki se uporablja za sodelujoče družbe, ki niso bile vzorčene ali jim ni bila odobrena individualna obravnava, tj. tehtano povprečno stopnjo dajatve v višini 30,6 %, če kateri koli novi proizvajalec izvoznik iz LRK Komisiji predloži zadostne dokaze.
                  
               B.   ZAHTEVEK ZA STATUS NOVEGA PROIZVAJALCA IZVOZNIKA
         
         
                     (4)
                  
                  
                     Oktobra 2018 se je družba Zhuhai Xuri Ceramics Co., Ltd (v nadaljnjem besedilu: vložnik) po objavi Izvedbene uredbe (EU) 2017/2179 javila in vložila zahtevek za odobritev statusa novega proizvajalca izvoznika, da bi zanjo veljala stopnja dajatve, ki se uporablja za sodelujoče družbe v LRK, ki niso bile vzorčene ali jim ni bila odobrena individualna obravnava, in sicer 30,6 %. Vložnik je trdil, da izpolnjuje vsa tri merila iz člena 2 Izvedbene uredbe (EU) 2017/2179.
                  
               
                     (5)
                  
                  
                     Da bi Komisija ugotovila, ali je vložnik izpolnil ta merila, je od njega zahtevala, da izpolni vprašalnik. Po analizi izpolnjenega vprašalnika je Komisija menila, da je vložnik predložil zadostne informacije in ni zahtevala dodatnih dokazil.
                  
               
                     (6)
                  
                  
                     Komisija je industrijo Unije obvestila o zahtevku za status novega proizvajalca izvoznika in ji dala možnost, da predloži pripombe. Komisija ni prejela pripomb.
                  
               C.   ANALIZA ZAHTEVKA
         
         
                     (7)
                  
                  
                     Kar zadeva pogoj iz člena 2(a) Izvedbene uredbe (EU) 2017/2179, ki je prvo merilo, je Komisija temeljito preučila prodajno knjigo vložnika, ki zajema obdobje preiskave. Prodajna knjiga je zadevala samo domačo prodajo.
                  
               
                     (8)
                  
                  
                     Po dodatnem preverjanju drugih podatkov o prodaji, carinskih statističnih podatkov EU in dokumentacije ni bilo nobenih dokazov, da je vložnik zadevni izdelek izvažal v Unijo pred ali med obdobjem preiskave. Zato je Komisija glede na razpoložljive informacije ugotovila, da je vložnik izpolnil prvo merilo.
                  
               
                     (9)
                  
                  
                     Kar zadeva pogoj iz člena 2(b) Izvedbene uredbe (EU) 2017/2179, ki je drugo merilo, je Komisija ugotovila, da poslovna struktura vložnika zajema deset povezanih družb. Dve od teh povezanih družb sta bili v obdobju preiskave vključeni v proizvodnjo zadevnega izdelka, vendar sta delovali le na domačem trgu. Na podlagi predloženih dokazov niso bile ugotovljene nobene nadaljnje komercialne ali operativne povezave z izvozniki ali proizvajalci iz LRK, za katere veljajo protidampinški ukrepi. Pet od teh povezanih družb je bilo ustanovljenih po obdobju preiskave, preostale tri pa niso bile vključene v nobeno komercialno dejavnost v zvezi z zadevnim izdelkom. Zato je Komisija ugotovila, da je vložnik izpolnil drugo merilo.
                  
               
                     (10)
                  
                  
                     V zvezi s pogojem iz člena 2(c) Izvedbene uredbe (EU) 2017/2179, ki je tretje merilo, je Komisija na podlagi predloženih dokumentarnih dokazil ugotovila, da vložnik zadevnega izdelka ni izvažal v Unijo po obdobju preiskave. Če to ni bilo mogoče, je vložnik predložil dokaze o nepreklicnih pogodbenih dogovorih o prodaji znatnih količin zadevnega izdelka v Unijo. Zato je Komisija ugotovila, da je vložnik izpolnil tretje merilo.
                  
               
                     (11)
                  
                  
                     Industrija Unije ni predložila nobenih dokazov ali informacij, ki bi kazali na to, da vložnik ni izpolnil katerega koli od treh meril.
                  
               D.   SKLEP
         
         
                     (12)
                  
                  
                     Komisija je ugotovila, da vložnik izpolnjuje tri merila, ki se zahtevajo za podelitev statusa novega proizvajalca izvoznika. Zato je treba ime vložnika dodati na seznam sodelujočih proizvajalcev, ki niso bili vzorčeni ali jim ni bila odobrena individualna obravnava, v Prilogi I k Izvedbeni uredbi (EU) 2017/2179.
                  
               E.   RAZKRITJE
         
         
                     (13)
                  
                  
                     Vložnik in industrija Unije sta bila obveščena o bistvenih dejstvih in upoštevanih okoliščinah, na podlagi katerih se je zdelo primerno, da se stopnja protidampinške dajatve, ki se uporablja za sodelujoče kitajske proizvajalce izvoznike, ki niso bili vzorčeni, odobri družbi Zhuhai Xuri Ceramics Co., Ltd.
                  
               
                     (14)
                  
                  
                     Strankam je bila dana možnost, da predložijo pripombe, ki so bile ustrezno upoštevane, kadar je bilo to upravičeno.
                  
               
                     (15)
                  
                  
                     Ukrepi iz te uredbe so v skladu z mnenjem odbora, ustanovljenega s členom 15(1) osnovne uredbe –
                  
               SPREJELA NASLEDNJO UREDBO:
         
            Člen 1
            Naslednja družba se doda na seznam kitajskih sodelujočih proizvajalcev, ki niso bili vzorčeni ali jim ni bila odobrena individualna obravnava, v Prilogi I k Izvedbeni uredbi (EU) 2017/2179:
            
                        Ime
                     
                     
                        Dodatna oznaka TARIC
                     
                  
                        Zhuhai Xuri Ceramics Co., Ltd
                     
                     
                        C505
                     
                  
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 8. oktobra 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 176, 30.6.2016, str. 21.
         
            (2)  UL L 307, 23.11.2017, str. 25.
         
            (3)  Izvedbena uredba Sveta (EU) št. 917/2011 z dne 12. septembra 2011 o uvedbi dokončne protidampinške dajatve in dokončnem pobiranju začasne dajatve, uvedene na uvoz keramičnih ploščic s poreklom iz Ljudske republike Kitajske (UL L 238, 15.9.2011, str. 1).
         
            (4)  Izvedbena uredba (EU) št. 917/2011 je bila pozneje spremenjena z Izvedbeno uredbo Komisije (EU) 2015/409 z dne 11. marca 2015.